|  |  |  |  |  |  |  |
| --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | |  | ΑΔΑ: 6Α2Ξ46ΜΠ3Ζ-1ΔΕ  ΑΝΑΡΤΗΤΕΟ ΣΤΟ ΔΙΑΥΓΕΙΑ  Αθήνα, 01/11/2019  Αριθ. Πρωτ.: 30/002/000/7426/2019 | | | |
| **ΓΕΝΙΚΗ ΔΙΕΥΘΥΝΣΗ Γ.Χ.Κ.**  **ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ**  **ΤΜΗΜΑ Α΄ ΤΕΧΝΙΚΗΣ ΥΠΟΣΤΗΡΙΞΗΣ ΕΡΓΑΣΤΗΡΙΩΝ** | | | Έγκριση δαπάνης:30/002/000/7223/2019  ΑΔΑΜ:19REQ005774804,  ΑΔΑ: Ω3Ο646ΜΠ3Ζ-Ζ6Λ | |  |
| **Ταχ. Δ/νση : Αν. Τσόχα 16** | | |  | |  |
| **Ταχ. Κώδικας : 11521** | | | Προς: Κάθε ενδιαφερόμενο | |  |
| **Πληροφορίες : Ε. Βραχάτη** | | |  | |  |
| **Τηλέφωνο : 210 6479279** | | |  | |  |
| **Fax : 2106465727** | | |  | |  |
| **E-Mail :** [**support@gcsl.gr**](mailto:support@gcsl.gr) | | |  | |  |
| **Πρόσκληση εκδήλωσης ενδιαφέροντος υποβολής προσφορών για την συντήρηση και αναβάθμιση της μηχανολογικής εγκατάστασης της αίθουσας ρυθμιζόμενων συνθηκών υγρασίας και θερμοκρασίας του εργαστηρίου της Β’ Χημικής Υπηρεσίας Αθηνών, με τη διαδικασία της απευθείας ανάθεσης.** | | | |
| **Αναθέτουσα Αρχή:** | Γενικό Χημείο του Κράτους, Αν. Τσόχα 16, ΤΚ 115 21 Αθήνα,  ΤΗΛ. 210 64 79 000, FAX: 210 64 79 285 | | |
| **ΚΑΕ** | 0887 «Συντήρηση και επισκευή λοιπών μηχανημάτων»  1413 «Προμήθεια ειδών συντήρησης και επισκευής κτιρίων γενικά» | | |
| **CPV :** | 50710000-5: Υπηρεσίες επισκευής και συντήρησης ηλεκτρομηχανολογικών εγκαταστάσεων κτιρίου  31720000-9: Ηλεκτρομηχανολογικός εξοπλισμός | | |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή ανά τμήμα) | | |
| **Προϋπολογισθείσα δαπάνη:** | **9.800,00** € (7.903,23€ πλέον ΦΠΑ ύψους1.896,77€) | | |
| **Καταληκτική ημερομηνία υποβολής προσφορών:** | Πέμπτη, **07/11/2019** και ώρα 14:00 | | |
| **Διάρκεια ισχύος προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών. | | |

### Αντικείμενο προμήθειας και προϋπολογισμός

Το Γενικό Χημείο του Κράτους προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), για την συντήρηση και αναβάθμιση της μηχανολογικής εγκατάστασης της αίθουσας ρυθμιζόμενων συνθηκών υγρασίας και θερμοκρασίας του εργαστηρίου της Β’ Χημικής Υπηρεσίας Αθηνών.

Η προϋπολογιζόμενη δαπάνη ανέρχεται στο ποσό των εννέα χιλιάδων οκτακοσίων ευρώ (9.800,00€) συμπεριλαμβανομένου του Φ.Π.Α. 24% (7.903,23€ πλέον ΦΠΑ ύψους 1.896,77€)) και θα βαρύνει τις πιστώσεις του Ε.Τ.Ε.Π.Π.Α.Α. οικονομικού έτους 2019, ΚΑΕ 0887 και ΚΑΕ 1413.

Ο προϋπολογισμός κατανέμεται ως εξής:

|  |  |
| --- | --- |
| **ΚΑΕ** | **ΠΟΣΟ** |
| ΚΑΕ 0887 | 4.800,00€ (3.870,97€ πλέον ΦΠΑ ύψους 929,03€) |
| ΚΑΕ 1413 | 5.000,00€ (4.032,26€ πλέον ΦΠΑ ύψους 967,74€) |
| ΣΥΝΟΛΟ | 9.800,00€ (7.903,23€ πλέον ΦΠΑ ύψους1.896,77€) |

Τα τεχνικά χαρακτηριστικά και οι απαιτήσεις περιγράφονται αναλυτικά στο ΠΑΡΑΡΤΗΜΑ Α’ της παρούσης.

Η προσφορά μπορεί να υποβάλλεται για το σύνολο των υπό προμήθεια ειδών και υπηρεσιών.

Η παρούσα πρόσκληση θα δημοσιευτεί στη ΔΙΑΥΓΕΙΑ, στην ιστοσελίδα της Α.Α.Δ.Ε. στην διεύθυνση [**http://www.aade.gr/prokeryxeis-diagonismoi**](http://www.aade.gr/prokeryxeis-diagonismoi)και στην ιστοσελίδα του Γ.Χ.Κ. στην διεύθυνση http://www.gcsl.gr στο κεντρικό μενού, στη στήλη «ΝΕΑ», από τις οποίες μπορούν οι ενδιαφερόμενοι να την παραλάβουν.

### Δικαίωμα συμμετοχής

Δικαίωμα συμμετοχής έχουν όλα τα φυσικά και νομικά πρόσωπα της ημεδαπής ή αλλοδαπής, συνεταιρισμοί καθώς και ενώσεις ή κοινοπραξίες οικονομικών φορέων που νόμιμα ασχολούνται με την εκτέλεση αντίστοιχων με το αντικείμενο της παρούσας Πρόσκλησης εργασιών, όπως αυτές περιγράφονται στις τεχνικές προδιαγραφές του ΠΑΡΑΡΤΗΜΑΤΟΣ Α’ και είναι εγγεγραμμένοι στα οικεία Επιμελητήρια.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλουν την προσφορά τους σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |  |  |
| --- | --- | --- |
| **Προσφορά** **για την συντήρηση και αναβάθμιση της μηχανολογικής εγκατάστασης της αίθουσας ρυθμιζόμενων συνθηκών υγρασίας και θερμοκρασίας του εργαστηρίου της Β’ Χημικής Υπηρεσίας Αθηνών (30/002/000/7426/2019 πρόσκληση)** | | |
| Ανεξάρτητη Αρχή Δημοσιών Εσόδων (ΑΑΔΕ)  Γενική Διεύθυνση Γενικού Χημείου του Κράτους  ΔΙΕΥΘΥΝΣΗ ΣΧΕΔΙΑΣΜΟΥ &ΥΠΟΣΤΗΡΙΞΗΣ ΕΡΓΑΣΤΗΡΙΩΝ, ΤΜΗΜΑ Α’ | | |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |
| **ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ : 07/11/2019** | | |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Πέμπτη 07 Νοεμβρίου 2019 και ώρα 14:00 στο Γενικό Χημείο του Κράτους, Αν. Τσόχα 16, ΤΚ 11521, Αθήνα.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων του Γ.Χ.Κ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 14:00.

Εναλλακτικά, οι προσφορές μπορούν να αποσταλούν με ηλεκτρονικό ταχυδρομείο στην διεύθυνση [support@gcsl.gr](mailto:support@gcsl.gr) ή μέσω fax στο 210 6479206

**3.1 Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α)** Συμπληρωμένο από τον συμμετέχοντα **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του Παραρτήματος Β της παρούσας από το νόμιμο εκπρόσωπο και με σφραγίδα και υπογραφή του προσφέροντος στην τελευταία σελίδα.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα (Παράρτημα Γ).

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ

της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που

συμμετέχει σε αυτήν.

Οι προσφορές θα συντάσσονται με βάση το **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.**

Εναλλακτικές προσφορές δεν θα γίνονται δεκτές. Επίσης δεν γίνονται δεκτές, προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσία τα στοιχεία των προσφορών είναι δυνατόν να τύχουν περαιτέρω διευκρινήσεων.

### Ισχύς προσφορών

Οι προσφορές ισχύουν και δεσμεύουν τους συμμετέχοντες για **εκατόν ογδόντα (180) μέρες** από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Τιμές

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων ειδών και υπηρεσιών, σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

### Ειδικοί όροι

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Τα υπό προμήθεια είδη (ανταλλακτικά) θα πρέπει να είναι αυθεντικά όπως οι κατασκευαστές ορίζουν, καινούρια και αμεταχείριστα.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.
* Εάν κατά την πρόοδο των εργασιών συντήρησης απαιτηθεί η πραγματοποίηση επιπλέον επισκευών τότε το κόστος των υλικών και εργασιών θα εκτιμάται επί τόπου και θα υποβάλλεται προσφορά κατά περίπτωση.

### Αξιολόγηση προσφορών - ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να υπογράψει σύμβαση με το Γ.Χ.Κ. εάν η αξία της προμήθειας που του ανατίθεται προ Φ.Π.Α. ξεπερνά τις 2.500,00 € (προ Φ.Π.Α.).

Πριν την έκδοση της απόφασης ανάθεσης, ο ανάδοχος υποχρεούται να προσκομίσει στην Αναθέτουσα Αρχή τα παρακάτω δικαιολογητικά:

1) Νομιμοποιητικά έγγραφα εταιρίας.

2) Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν.4412/2016.

Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή Σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο.

### Παράδοση - Παραλαβή

Η υλοποίηση της προμήθειας θα γίνει **εντός 20 ημερών**,από την επόμενη ημέρα της ανάρτησης της σχετικής σύμβασης στο Κ.Η.Μ.ΔΗ.Σ.

Η αρμόδια Επιτροπή Παραλαβής συντάσσει πρωτόκολλο-πρακτικό παραλαβής για τα είδη και τις υπηρεσίες που παρέλαβε **εντός δέκα (10) ημερών** από την παράδοσή τους, με βάση τον ποσοτικό και ποιοτικό του έλεγχο και τα εξής παραστατικά:

1. για τις υπηρεσίες θα εκδίδεται δελτίο παροχής υπηρεσιών του αναδόχου, στο οποίο θα αναγράφεται ο αριθμός Σύμβασης, ο ΚΑΕ 0889 και ο αριθμός πρωτοκόλλου της Απόφασης Κατακύρωσης.

2. για τα ανταλλακτικά θα εκδίδεται δελτίο αποστολής του αναδόχου, στο οποίο θα αναγράφεται ο αριθμός Σύμβασης, ο ΚΑΕ 1413 και ο αριθμός πρωτοκόλλου της Απόφασης Κατακύρωσης

Η Επιτροπή Παραλαβής διαβιβάζει το πρωτόκολλο παραλαβής (εις τετραπλούν) στη Δ/νση Σχεδιασμού & Υποστήριξης Εργαστηρίων και το κοινοποιεί στον προμηθευτή, ο οποίος προβαίνει στην έκδοση του σχετικού τιμολογίου των ειδών και υπηρεσιών, με βάση το οποίο θα γίνει η πληρωμή. Στο τιμολόγιο θα πρέπει να δίνεται η περιγραφή των υπηρεσιών και ανταλλακτικών και να αναγράφονται ο αριθμός πρωτοκόλλου της πρόσκλησης (30/002/000/…../2019), οι ΚΑΕ 0887 και 1413 και ο αριθμός Σύμβασης.

Η παραλαβή καθώς και τυχόν παράταση, διενεργούνται σύμφωνα με τα προβλεπόμενα στο ν. 4412/2016.

1. **Πληρωμή**

Η πληρωμή του αναδόχου θα γίνει σε Ευρώ, μετά την οριστική ποσοτική και ποιοτική παραλαβή των υπηρεσιών και ανταλλακτικών από την αρμόδια Επιτροπή Παραλαβής, και τη σύνταξη του σχετικού πρωτοκόλλου παραλαβής με το οποίο θα βεβαιώνει την εμπρόθεσμη παράδοση και την επιτυχή υλοποίηση και ολοκλήρωση της προμήθειας σύμφωνα με τους όρους της διακήρυξης και της σύμβασης ως εξής:

1. για τις υπηρεσίες θα εκδίδεται τιμολόγιο παροχής υπηρεσιών του αναδόχου, στο οποίο θα αναγράφεται ο αριθμός Σύμβασης, ο ΚΑΕ 0889 και ο αριθμός πρωτοκόλλου της Απόφασης Κατακύρωσης.

2. για τα ανταλλακτικά θα εκδίδεται τιμολόγιο πώλησης του αναδόχου, στο οποίο θα αναγράφεται ο αριθμός Σύμβασης, ο ΚΑΕ 1413 και ο αριθμός πρωτοκόλλου της Απόφασης Κατακύρωσης

Η πληρωμή θα πραγματοποιηθεί, εντός 60 ημερών, με επιταγή που θα εκδίδεται στο όνομα του δικαιούχου σε βάρος του Προϋπολογισμού του Ε.Τ.Ε.Π.Π.Α.Α., ΚΑΕ 0887 και ΚΑΕ 1413.

Η πληρωμή θα γίνεται μόνο μετά την προσκόμιση βεβαίωσης φορολογικής και ασφαλιστικής ενημερότητας. Στην τιμή περιλαμβάνεται κάθε δαπάνη του αναδόχου για την εκτέλεση της προμήθειας καθώς και οι νόμιμες κρατήσεις που τον βαρύνουν, μη συμπεριλαμβανομένου του Φ.Π.Α που βαρύνει το Ελληνικό Δημόσιο. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 4% για τα είδη (ανταλλακτικά) και 8% για τις υπηρεσίες επί του καθαρού ποσού. Εάν μετά την ημερομηνία της δημοσίευσης της διακήρυξης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

ΔΙΚΑΙΟΛΟΓΗΤΙΚΑ ΠΟΥ ΠΡΕΠΕΙ ΝΑ ΠΡΟΣΚΟΜΙΣΕΙ Ο ΑΝΑΔΟΧΟΣ ΚΑΤΑ ΤΟ ΣΤΑΔΙΟ ΤΗΣ ΠΛΗΡΩΜΗΣ:

1. Φορολογική και ασφαλιστική ενημερότητα.

2. Έγγραφο της τράπεζας στην οποία ο ανάδοχος επιθυμεί να γίνεται η πληρωμή και στο οποίο θα αναγράφεται ο αριθμός ΙΒΑΝ.

Κατά τα λοιπά εφαρμόζονται οι διατάξεις περί Κρατικών Προμηθειών.

Η παρούσα πρόσκληση θα δημοσιευτεί στη ΔΙΑΥΓΕΙΑ, στην ιστοσελίδα της Α.Α.Δ.Ε. στην διεύθυνση [**http://www.aade.gr/prokeryxeis-diagonismoi**](http://www.aade.gr/prokeryxeis-diagonismoi)και στην ιστοσελίδα του Γ.Χ.Κ. στην διεύθυνση http://www.gcsl.gr στο κεντρικό μενού, στη στήλη «ΝΕΑ».

Επισυνάπτεται το Παράρτημα Α: Τεχνικές Προδιαγραφές, το Παράρτημα Β: Έντυπο Τεχνικής και Οικονομικής Προσφοράς, το Παράρτημα Γ: Υπεύθυνη Δήλωση, τα οποία αποτελούν αναπόσπαστο μέρος της παρούσας.

|  |  |  |  |
| --- | --- | --- | --- |
|  |  |  | **Με εντολή Διοικητή**  **Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ** |
|  |  |  | **Σοφία Ζήση** |

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (mail:a.giannaki@aade.gr)
2. Β’ Χ.Υ. Αθηνών

**ΕΣΩΤΕΡΙΚΗ ΔΙΑΝΟΜΗ:**

1. Γραφείο Προϊσταμένου Γενικής Διεύθυνσης
2. Διεύθυνση Σχεδιασμού & Υποστήριξης Εργαστηρίων, Τμήματα Α΄, Β’ & Γ’

**ΠΑΡΑΡΤΗΜΑ Α: ΤΕΧΝΙΚΕΣ ΠΡΟΔΙΑΓΡΑΦΕΣ**

**της υπ’ αριθμ. 30/002/000/7426/2019 πρόσκλησης υποβολής προσφοράς για την συντήρηση και αναβάθμιση της μηχανολογικής εγκατάστασης της αίθουσας ρυθμιζόμενων συνθηκών υγρασίας και θερμοκρασίας του εργαστηρίου της Β’ Χημικής Υπηρεσίας Αθηνών.**

Οι εργασίες που απαιτούνται για τη συντήρηση και αναβάθμιση της μηχανολογικής εγκατάστασης της αίθουσας ρυθμιζόμενων συνθηκών υγρασίας και θερμοκρασίας αφορούν στα εξής:

1. Κεντρική Μονάδα
2. Ψύκτης Νερού
3. Υγραντής
4. Σύστημα αυτοματισμού
5. Υδραυλικό κύκλωμα
6. Αναβάθμιση λογισμικού και ελεγκτή Innotech

και αναλυτικά:

1. **Κεντρική Μονάδα**

* Έλεγχος τάνυσης ιμάντων ανεμιστήρα, ρύθμιση
* Έλεγχος κατάστασης ένσφαιρων τριβέων άξονα του ανεμιστήρα
* Έλεγχος ευθυγράμμισης του ανεμιστήρα
* Καθαρισμός των πτερυγίων του ανεμιστήρα
* Χημικός καθαρισμός ψυκτικού και θερμαντικού στοιχείου
* Χημικός καθαρισμός λεκάνης συμπυκνωμάτων και αποχέτευσης
* Καθαρισμός φίλτρων

1. **Ψύκτης νερού**

* Έλεγχος και αποκατάσταση διαρροών Ψυκτικού ρευστού
* Συλλογή του υπάρχοντος ψυκτικού ρευστού με ειδικό μηχάνημα ανάκτησης
* Δημιουργία κενού αέρος εντός του ψυκτικού κυκλώματος
* Πλήρωση με ψυκτικό ρευστό σύμφωνα με τις προδιαγραφές της Carrier
* Χημικός καθαρισμός αερόψυκτου συμπυκνωτή
* Καθαρισμός πτερυγίων ανεμιστήρα συμπυκνωτή
* Έλεγχος στάθμης ψυκτελαίου, πλήρωση εάν απαιτείται
* Έλεγχος καλής λειτουργίας συμπιεστή
* Έλεγχος καλής λειτουργίας αισθητήρων και αυτοματισμού

1. **Υγραντής**

* Aποσυναρμολόγηση του υγραντή και ιδιαίτερα του υδραυλικού του κυκλώματος, προσεκτικός καθαρισμός και απόφραξη (μηχανική είτε χημική) των διόδων του νερού (πλήρωση και αποχέτευση), αντικατάσταση βαλβίδας πλήρωσης και πιθανά, αντικατάσταση ελαττωματικών αυτοματισμών είτε αναλώσιμων (κάρτα ελέγχου, φλάντζες, φίλτρα κλπ).

1. **Σύστημα αυτοματισμού**

* Αντικατάσταση τρίοδης βαλβίδας ελέγχου θερμοκρασίας νερού
* Αντικατάσταση Solid State Relays των θερμαντικών αντιστάσεων
* Έλεγχος καλής λειτουργίας αισθητήρων
* Αναβάθμιση λογισμικού και προγραμματιζόμενου ελεγκτή Innotech

1. **Υδραυλικό κύκλωμα-κυκλοφορητές**

* Αντικατάσταση των κυκλοφορητών νερού με νέους ισοδύναμης παροχής.

**ΠΑΡΑΡΤΗΜΑ Β: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

**της υπ’ αριθμ. 30/002/000/7426/2019 πρόσκλησης υποβολής προσφοράς για την συντήρηση και αναβάθμιση της μηχανολογικής εγκατάστασης της αίθουσας ρυθμιζόμενων συνθηκών υγρασίας και θερμοκρασίας του εργαστηρίου της Β’ Χημικής Υπηρεσίας Αθηνών.**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ:** |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νόμιμου Εκπροσώπου):** |  |
| **Υπεύθυνος Επικοινωνίας:** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **ΕΡΓΑΣΙΕΣ** | **ΠΡΟΣΦΕΡΕΤΑΙ ΝΑΙ / ΟΧΙ** | **ΕΡΓΑΣΙΑ (ΤΙΜΗ ΧΩΡΙΣ ΦΠΑ)** | **ΕΡΓΑΣΙΑ (ΤΙΜΗ ΜΕ ΦΠΑ)** | **ΑΝΤΑΛΛΑΚΤΙΚΑ**  **(ΤΙΜΗ ΧΩΡΙΣ ΦΠΑ)** | **ΑΝΤΑΛΛΑΚΤΙΚΑ**  **(ΤΙΜΗ ΜΕ ΦΠΑ)** | **ΣΥΝΟΛΙΚΗ ΤΙΜΗ ΧΩΡΙΣ ΦΠΑ** | **ΣΥΝΟΛΙΚΗ ΤΙΜΗ ΜΕ ΦΠΑ** |
| Κεντρική Μονάδα |  |  |  |  |  |  |  |
| Ψύκτης Νερού |  |  |  |  |  |  |  |
| Υγραντής |  |  |  |  |  |  |  |
| Σύστημα αυτοματισμού |  |  |  |  |  |  |  |
| Υδραυλικό κύκλωμα |  |  |  |  |  |  |  |
| Αναβάθμιση λογισμικού και ελεγκτή Innotech |  |  |  |  |  |  |  |
| **ΣΥΝΟΛΟ:** | |  |  |  |  |  |  |

**<**ΠΟΛΗ>………………………………………………………, …../…../………

Για τον Προσφέροντα: ……………….…………………………………………..

Υπογραφή του νόμιμου εκπροσώπου και σφραγίδα Προσφέροντος

**Παράρτημα Γ**

**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών

(άρθρο 8 παρ. 4 Ν. 1599/1986)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** | | | | | | | | | | | | |
| Ο – Η Όνομα: |  | | | | | Επώνυμο: | |  | | | | | |
| Όνομα και Επώνυμο Πατέρα: | | | |  | | | | | | | | | |
| Όνομα και Επώνυμο Μητέρας: | | | |  | | | | | | | | | |
| Ημερομηνία γέννησης(2): | | | |  | | | | | | | | | |
| Τόπος Γέννησης: | | | |  | | | | | | | | | |
| Αριθμός Δελτίου Ταυτότητας: | | | |  | | | Τηλ: |  | | | | | |
| Τόπος Κατοικίας: | |  | | | Οδός: |  | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | Δ/νση Ηλεκτρ. Ταχυδρομείου (Εmail): | |  | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: | | | | | | | | | | | | | |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.  **Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:   * συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου. * δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου. * απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000. * τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου. * νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008. * παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.   **Β2.** δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.  **Β3.** δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.  **Β4.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).  **Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.  1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας, | | | | | | | | | | | | | |

Ημερομηνία: \_\_\_\_\_\_\_\_\_\_\_\_\_\_\_\_\_\_

**Ο Δηλών- Εξουσιοδοτών**

(Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.